Goldman Sachs

The Goldman Sachs Group, Inc., best kjent som Goldman Sachs, er en av verdens største globale investeringsbanker og meglerhus. Selskapet ble dannet i 1869, og har hovedkontor i Lower Manhattan-delen av New York City. Goldman Sachs har kontorer i mange av verdens finansielle sentre, inkludert New York City, London, Boston, Chicago, Los Angeles, San Francisco, Frankfurt am Main, Zürich og Paris.

Goldman Sachs fungerer som en finansiell rådgiver for noen av verdens ledende selskaper, største myndigheter og mest velstående familier. Det er primærhandler i det amerikanske finansdepartementets verdipapirmarked. Goldman Sachs tilbyr sine klienter rådgivning innen fusjoner & oppkjøp, tjenester innen garantistillelse, handler i elektroniske markeder og handelsstøttesystemer, investerer i private equity-avtaler, og behandler også økonomien til velstående personer og familier.

I april 2010 rettet Securities and Exchange Commission (USAs finanstilsyn) et sivilt søksmål mot selskapet for å ha lurt kunder. Goldman Sachs skal ha solgt et finansielt produkt som samlet mange subprimelån i ett, et produkt som skal ha hatt god rating, altså være et bra og trygt produkt. En av selskapets partnere, Henry Paulson, skal ha solgt produktet short, altså satt penger på at produktet ville falle i verdi. Som følge av dette mener SEC at selskapet visste at produktet de solgte var dårlig.Louise Story og Gretchen Morgenson (16. april 2010): S.E.C. Accuses Goldman of Fraud in Housing Deal. The New York Times.Are Slettan (16. april 2010): Finanskjempe beskyldes for svindel . NA24.

Referanser

Eksterne lenker



Kategori:Selskaper notert på New York Stock Exchange
Kategori:Amerikanske banker
Kategori:Selskaper etablert i 1869
Kategori:Næringsliv i New York (delstat)